CELEX: 52018DP0047
Language: et
Date: 2018-03-01 00:00:00
Title: Euroopa Parlamendi 1. märtsi 2018. aasta otsus komisjoni ettepaneku kohta nimetada ametisse Ühtse Kriisilahendusnõukogu liige (N8-0052/2018 – C8-0036/2018 – 2018/0901(NLE))

5.4.2019   
            
            
               ET
            
            
               Euroopa Liidu Teataja
            
            
               C 129/72
            
         
      P8_TA(2018)0047
      Ühtse Kriisilahendusnõukogu liikme ametissenimetamine
      Euroopa Parlamendi 1. märtsi 2018. aasta otsus komisjoni ettepaneku kohta nimetada ametisse Ühtse Kriisilahendusnõukogu liige (N8-0052/2018 – C8-0036/2018 – 2018/0901(NLE))
      (Heakskiitmine)
      (2019/C 129/13)
      
         Euroopa Parlament,
      
                  —
               
               
                  võttes arvesse komisjoni 14. veebruari 2018. aasta ettepanekut nimetada Boštjan Jazbec Ühtse Kriisilahendusnõukogu liikmeks (N8-0052/2018),
               
            
                  —
               
               
                  võttes arvesse Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) (1) artikli 56 lõike 6 kolmandat lõiku,
               
            
                  —
               
               
                  võttes arvesse kodukorra artiklit 122a,
               
            
                  —
               
               
                  võttes arvesse majandus- ja rahanduskomisjoni raportit (A8-0030/2018),
               
            
                  A.
               
               
                  arvestades, et määruse (EL) nr 806/2014 artikli 56 lõikes 4 on sätestatud, et selle määruse artikli 43 lõike 1 punktis b osutatud Ühtse Kriisilahendusnõukogu liikmete ametisse nimetamisel lähtutakse nende saavutustest, oskustest, pangandus- ja finantsalastest teadmistest ning finantsjärelevalve, -regulatsiooni ning pankade kriisilahenduse valdkonna jaoks olulistest kogemustest;
               
            
                  B.
               
               
                  arvestades, et määruse (EL) nr 806/2014 artikli 56 lõikes 4 on sätestatud, et valikumenetluses järgitakse soolise tasakaalu, kogemuse ja kvalifikatsiooni põhimõtet;
               
            
                  C.
               
               
                  arvestades, et komisjon võttis 20. detsembril 2017. aastal määruse (EL) nr 806/2014 artikli 56 lõike 6 kohaselt vastu nimekirja kandidaatidest selle määruse artikli 43 lõike 1 punktis b osutatud Ühtse Kriisilahendusnõukogu liikme ametikohale;
               
            
                  D.
               
               
                  arvestades, et nimekiri esitati määruse (EL) nr 806/2014 artikli 56 lõike 6 kohaselt Euroopa Parlamendile;
               
            
                  E.
               
               
                  arvestades, et komisjon võttis 14. veebruaril 2018. aastal vastu ettepaneku nimetada Boštjan Jazbec Ühtse Kriisilahendusnõukogu liikmeks ja esitas selle ettepaneku Euroopa Parlamendile;
               
            
                  F.
               
               
                  arvestades, et Euroopa Parlamendi majandus- ja rahanduskomisjon hindas seejärel Ühtse Kriisilahendusnõukogu liikme ametikohale esitatud kandidaadi sobivust, pidades eelkõige silmas määruse (EL) nr 806/2014 artikli 56 lõikes 4 kehtestatud nõudeid;
               
            
                  G.
               
               
                  arvestades, et parlamendikomisjon korraldas 21. veebruaril 2018. aastal Boštjan Jazbeci kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
               
            
               
                  1.
               
               
                  kiidab heaks komisjoni ettepaneku nimetada Boštjan Jazbec viieks aastaks Ühtse Kriisilahendusnõukogu liikmeks,
               
            
               
                  2.
               
               
                  teeb presidendile ülesandeks edastada käesolev otsus Euroopa Ülemkogule, nõukogule, komisjonile ja liikmesriikide valitsustele.
               
            
         (1)  ELT L 225, 30.7.2014, lk 1.